春雪
作者：梅堯臣
朝代：宋

paragraphs: 臘前望盈尺，姦縮不應乞。
萬物及向榮，而反事凝凓。
與雨暗爭能，不念傷彼茁。
雖然便消釋，終是乖氣律。
新陽豈憚沮，暴柳未爲屈。
隨風勢更巧，著樹媚且密。
誰將背時棄，乃欲逞果必。
摧花自作花，旋積旋已失。
上天施命令，冬春不相匹。
生物與死物，其道安可壹。
嗚呼此飛雪，何爲在今日。